Aër

Aër vel atmosphaera telluris est stratum gasium quod tellurem cingit, a gravitate telluris retentum.

Aër necesse est ad existendum organismorum complurium, qui terram habitant. Cum organismi spirant, oxygenium intrat in cellam, deinde oxygenatione facta, energia emittitur a respiratione, quae necessaria est in vita huius organismi. Id est pars rationis quae metabolismus vocatur. Nos in vita et in industria utimur oxygenio ad comburendum et ut calor fiat et ut energia mechanica fiat mobilibus.

Apud antiquos, aër inter quattuor elementa numerabatur. Hodie tamen scimus aëra esse mixturam, volumine et sine vapore aquae, ex
 nitrogenio, 78%
 oxygenio, 21%
 argo, 0.93%
 dioxido carbonii, 0.04%
 neo, 18 per millionem
 helio, 5,2 per millionem
 methano, 1,8 per millionem
 krypto, 1,14 per millionem
 hydrogenio, 0,55 per millionem
 xeno, 0,09 per millionem
et aliis gasibus vestigialibus.

Vocabula aura, spiritus, ventus motum aëris significant.

 Aerodynamica
 Atmosphaera (unitas)
 Volatus

Bibliographia
 Wallace, John M., et Peter V. Hobbs. 2006. Atmospheric Science: An Introductory Survey. Ed. secunda. Elsevier. ISBN 978-0-12-732951-2.
 Möller, Detlev. 2003. Luft: Chemie, Physik, Biologie, Reinhaltung, Recht. Walter de Gruyter. ISBN 3-11-016431-0.

 Nexus externi 

Pagina commentarius ex Encyclopaedia Britannica de Aere.

!
Categoria:Scientia terrae
Categoria:Terra